บัตรอุลตราแมน
อันว่าบัตรเดบิตลวดลายต่างๆ ที่หลายธนาคารไปสรรหามากำนัลเป็นพิเศษกับลูกค้า เพื่อให้เก๋ไก๋ไม่เหมือนใคร ใครรักลายไหนสามารถเลือกประเภทบัตรได้ตามความชอบ
18 เม.ย. 2556

อันว่าบัตรเดบิตลวดลายต่างๆ ที่หลายธนาคารไปสรรหามากำนัลเป็นพิเศษกับลูกค้า เพื่อให้เก๋ไก๋ไม่เหมือนใคร ใครรักลายไหนสามารถเลือกประเภทบัตรได้ตามความชอบ 
นอกจากนั้น เมื่อเปิดบัญชีทำบัตรเครดิตแล้ว ธนาคารยังได้แจกของที่ระลึกลิขสิทธิ์ถูกต้อง พิเศษให้กับลูกค้าเป็นของขวัญที่มาใช้บริการอีกด้วย
ตัวอย่างบัตรเครดิตลวดลายยอดนิยม ถึงขั้นต้องมีคนไปเข้าคิวนั่งรอ นอนรอ เพื่อเป็นเจ้าของมาแล้ว อย่างบัตร ฮัลโหลคิตตี้ ที่ธนาคารกสิกรไทยนำมาให้ลูกค้าที่ชื่นชอบเจ้าแมวเหมียวได้เป็นเจ้าของ ตามมาด้วยบัตรเดบิต โดราเอมอน
ส่วนธนาคารไทยพาณิชย์เคยมีกิฟต์การ์ดเซต เจ้าหญิงจากวอลท์ ดิสนีย์ 
ความโดดเด่นเฉพาะของลวดลายการ์ตูน ไม่ได้ดึงดูดแค่เด็กๆ และวัยรุ่นเท่านั้น คนรุ่นลุง รุ่นป้า ที่โตมากับการ์ตูนตัวโปรด ก็อยากได้เป็นเจ้าของเช่นกัน ฉะนั้นในการประชุมผู้ถือหุ้นของหลายธนาคาร เช่น ธนาคารกสิกรไทย ธนาคารกรุงไทย มีผู้ถือหุ้นลุกขึ้นถามว่า ทำไมธนาคารไม่มีนโยบายออกบัตรเดบิตลาย อุลตราแมน บ้าง น่าจะได้ลูกค้าถล่มทลาย เพราะเด็กและผู้ใหญ่เลิฟอุลตราแมนทั้งนั้น กรรมการธนาคารฟังแล้วก็ยิ้ม ขอรับไปพิจารณา 
ว่าแต่ถ้าออกมาแล้วแป้ก ผู้ถือหุ้นจะร่วมรับผิดชอบด้วยอ๊ะป่าว ฮ่า ฮ่า ฮ่า n